ગુજરાતના ભાવનગરમાં પેટ્રોલનો ભાવ રૂપિયા 80ને પાર થઇ ગયો છે. ભાવનગરમાં સૌથી વધુ મોંઘુ પેટ્રોલ પ્રતિ લિટર રૂ.80.63 થયુ છે. તો ડીઝલ રૂ.78.91 પ્રતિ લિટર છે. કંઈક આવી જ સ્થિતિ અમરેલીની છે. અહીં પેટ્રોલ 80.23, ડીઝલ 78.43 પ્રતિ લીટર પહોંચ્યું છે. બોટાદમાં પણ પેટ્રોલ 80.15, ડીઝલ 78.34 પ્રતિ લીટર થઈ ગયાં છે. ગીર-સોમનાથમાં પેટ્રોલ ભાવનગર બાદ સૌથી વધારે ભાવ પેટ્રોલના છે. અહીં પેટ્રોલ 80.25, ડીઝલ 78.45 પ્રતિ લીટર વેચાઈ રહ્યું છે. જ્યારે અમદાવાદમાં પ્રતિ લીટર પેટ્રોલ રૂ.79.58, ડીઝલ રૂ.77.87 છે. સુરતમાં પેટ્રોલના ભાવમાં 38 પૈસા અને ડીઝલના ભાવમાં 47 પૈસાના વધારા સાથે પ્રતિ લીટર પેટ્રોલનો ભાવ રૂ.79.52,ડીઝલ રૂ.77.83 છે.